b'\n_START_ARTICLE_\nPa\xc8\x99\xc4\x83\n_START_PARAGRAPH_\nPa\xc8\x99a, cunoscut \xc8\x99i ca bashaw, (\xc3\xaen limba turca pa\xc8\x99a) a fost un \xc3\xaenalt titlu \xc3\xaen sistemul politic imperial otoman, care se acorda de obicei guvernatorilor, generalilor \xc8\x99i altor demnitari de rang \xc3\xaenalt. De asemenea, era folosit ca titlu onorific, \xc3\xaen mod asem\xc4\x83n\xc4\x83tor cu britanicul Lord. \xc3\x8en Egiptul prerepublican, a fost unul dintre cele mai \xc3\xaenalte titluri onorifice.\n_START_SECTION_\nEtimologie\n_START_PARAGRAPH_\nCercet\xc4\x83torii consider\xc4\x83 c\xc4\x83 \xe2\x80\x9epa\xc8\x99a\xe2\x80\x9d este un derivat \xc3\xaen limba turc\xc4\x83 din ba\xc8\x99 or ba\xc8\x99 a\xc4\x9fa,(conduc\xc4\x83tor, \xc8\x99ef). \xc3\x8en limba turc\xc4\x83 veche, nu se f\xc4\x83cea distinc\xc8\x9bie \xc3\xaentre \xe2\x80\x9eb\xe2\x80\x9d \xc8\x99i \xe2\x80\x9ep\xe2\x80\x9d, iar cuv\xc3\xa2ntul era scris \xc3\xaen secolul al XV-lea sub forma \xe2\x80\x9eba\xc8\x99a\xe2\x80\x9d. \xc3\x8en documentele europene, titlul a ap\xc4\x83rut la \xc3\xaenceput scris cu \xe2\x80\x9eb\xe2\x80\x9d - bashaw, bassaw, bucha, bassa. Datorit\xc4\x83 prezen\xc8\x9bei otomane \xc3\xaen regiunile locuite de arabi, cuv\xc3\xa2ntul \xe2\x80\x9epa\xc8\x99\xc4\x83\xe2\x80\x9d a intrat \xc8\x99i \xc3\xaen limba arab\xc4\x83 sub forma \xe2\x80\x9eba\xc8\x99a\xe2\x80\x9d (datorit\xc4\x83 absen\xc8\x9bei literei \xe2\x80\x9ep\xe2\x80\x9d \xc3\xaen arab\xc4\x83).\n_START_SECTION_\nTitlu onorific\n_START_PARAGRAPH_\nDe obicei, titlul urma numelui de familie. De\xc8\x99i titlul nu era ereditar, \xc3\xaen str\xc4\x83in\xc4\x83tate \xe2\x80\x9ePa\xc8\x99a\xe2\x80\x9d a fost considerat ca o parte a numelui de familie. \xc3\x8en practic\xc4\x83, de\xc8\x99i titlul nu era ereditar, fii unui pa\xc8\x99a erau numi\xc8\x9bi pa\xc8\x99azada, at\xc3\xa2ta vreme c\xc3\xa2t tat\xc4\x83l lor era \xc3\xaen via\xc8\x9b\xc4\x83._NEWLINE_\xc3\x8en zilele noastre, titlul este folosit de c\xc4\x83tre media \xc8\x99i publicul din Turcia ca titlu onorific pentru generalii de armat\xc4\x83, de\xc8\x99i \xc3\xaen mod oficial acest rang a fost abrogat.'